open-index/open-wikipedia-markdown huggingface dataset:
Ricky Rubio

**Rikardas „Riki“ Rubijo Vivesas** (, g. ) – Ispanijos krepšininkas. 2009 m. Rubio naujokų biržoje buvo pašauktas penktu šaukimu į Minesotos „Timberwolves“, tačiau nusprendė likti Europoje ir pasirašė šešerių metų sutartį su Barcelonos „FC Barcelona“ klubu.

2011 m. Rubio prisijungė prie „Timberwolves“ ir Minesotoje praleido šešis sezonus, o 2017 m. birželį buvo išmainytas į Jutos „Jazz“. 2019 m. liepą jis pasirašė sutartį su Finikso „Suns“, o 2020 m. grįžo į Minesotą. 2021 m. rugpjūtį Rubio buvo išmainytas į Klivlando „Cavaliers“, tačiau gruodį patyrė sezoną baigiančią traumą.

2023 m. rugpjūčio mėnesį nusprendė sustabdyti profesionalaus krepšininko karjerą ir skirti daugiau laiko psichologinėms problemoms išspręsti. 2024 m. sausio 4 d. Rubijo paskelbė, kad baigia NBA karjerą.

## Statistika

#### Eurolyga

#### NBA reguliarusis sezonas

#### NBA atkrintamosios rungtynės

## Apdovanojimai

* 2007 m. ACB lygos kylanti žvaigždė
* 2007, 2008 m. FIBA Europe jaunojo metų žaidėjo apdovanojimas
* 2009 m. ACB lygos geriausiai besiginantis žaidėjas
* 2009 ir 2011 m. Europos čempionas

## Šaltiniai

## Nuorodos

* Oficialus žaidėjo puslapis 
* Ricky Rubio profilis „Basketball Reference“
Rusijos Federacijos Federalinės saugumo tarnybos Konstitucinės santvarkos apsaugos ir kovos su terorizmu tarnyba

**RF FSB Konstitucinės santvarkos apsaugos ir kovos su terorizmu tarnyba** (*Служба по защите конституционного строя и борьбе с терроризмом*) originalo kalba trumpinama СЗКС и БТ - tarnybos veikla nukreipta į terorizmo užkardymą, darbą su religinėmis, tautinėmis ir kitomis visuomeninėmis organizacijomis.

## Vadovai
* Aleksandras Braginas (Александр Брагин) - nuo 2003 birželio paskirtas departamento, o po 2004 metų reformos paskirtas tarnybos viršininku.
* Aleksejus Semionovičius Sedovas (Алексей Семёнович Седов) - nuo 2006 kovo mėn.

## Struktūra
* Kovos su terorizmu ir politiniu ekstremizmu valdyba (*Управление по борьбе с терроризмом и политическим экстремизмом*).
* Anti teroristinis centras/Specialios paskirties centras (*Антитеррористический центр/Центр специального назначения*).
* Kovos su tarptautiniu terorizmu valdyba (*Управление по борьбе с международным терроризмом*).
* Organizacinė - operatyvinė valdyba (*Oрганизационно - оперативное управление*).
* Operatyvinė - paieškos valdyba (*Оперативно - розыскное управление*).

## Šaltiniai
* FSB struktūra
Nigoris

**Nigoris** (*nigori*, 濁り酒?) - drumstos sakės rūšis. Kaip ir visos sakės nigoris daromas iš ryžių. Žodis *nigori* reiškia 'debesiškas', jis atspindi miglišką nigorio išvaizdą. Pasibaigus fermentacijai paprasto sakės yra filtruojamos, taip iš jų pašalinamos kietos ryžių grūdų dalelės. Tuo tarpu nigoris lieka nefiltruotas, kas ir suteikia jam būdingą išvaizdą.

Nigoris yra saldžiausia sakė, turinti vaisišką aromatą ir švelnų skonį, todėl nigoris tinka valgant aštriais prieskoniais pagardintą maistą ar geriamas kaip desertinis vynas. Prieš patiekiant nigorį jo butelis gerai suplakamas, kad gerai išsimaišytų drumzlės, ir nigoris įgautų tiek būdingą išvaizdą, tiek skonį.
Patariama nigorį patiekti gerai atvėsintą, nigorio butelis turėtų būti laikomas kibire su ledu. Kaip ir visas sakes, nigorį negalima laikyti atkimštą, tenka išgerti visą butelį, nes atidarytas jis oksiduojasi ir praranda savo gardį.

## Nuorodos
* What is "Nigori sake"? 
* Other Types of Sake. Nigori - zake
FSB (reikšmės)

**FSB** gali reikšti:

* Rusijos Federacijos federalinė saugumo tarnyba - Rusijos specialioji tarnyba;
* Kompiuterių FSB magistralė (), dar vadinama sistemine magistrale.
Ponsavanas

**Ponsavanas** () – miestas Laoso centrinėje dalyje, Siankuano provincijoje. XX a. aštuntajame dešimtmetyje Ponsavanas tapo šios provincijos sostine, nes senoji buvo sugriauta kovų metu tarp komunistinio Pathet Lao judėjimo ir amerikiečių karių. Miestas pastatytas su tiesiomis ir plačiomis gatvėmis ir yra išsidėstęs abiejuose Pat Nam upės krantuose. Viduryje miesto tebėra ryžių laukai.

Ligoninė, policijos būstinė, kareivinės, mokykla ir didžioji dalis įstaigų yra palei plačią alėją miesto pietuose, o didžioji dalis parduotuvių, turgūs ir pašas yra pagrindinėje gatvėje šiaurinėje miesto dalyje. Nuo 2002 m. visos svarbiausios gatvės yra asfaltuotos.

## Lankytinos vietos
Žymiausias turistų traukos centras yra šalia esanti Akmenų lyguma. Mieste yra vienas didžiausių našlaičių namų visoje šalyje. Juose gyvena apie 120 našlaičių. Be jų mieste yra du verti dėmesio paminklai. Vienas iš jų yra miesto pietryčiuose 1998 m. pastatytas paminklas kare žuvusiems laosiečiams, o kitas – vietnamiečiams.
Laoso transportas

**[[Laosas|Laoso]] transporto sistema** įtraukia kelis modernius greitkelius bei oro uostus. Kadangi valstybė neturi priėjimo prie jūros, Laose nėra jūrinių uostų, todėl laivyba neitin vystoma ir Mekongo upe.

## Geležinkeliai
Laose yra vienas trumpas geležinkelio ruožas.

2007 m. sausį buvo pradėta tiesti 3,5 km ilgio siaurojo geležinkelio (bėgių plotis apie 1 m) atšaka nuo Tailando - Laoso draugystės tilto link keleivių ir krovinių terminalo Laose. Bandomasis važiavimas įvyko 2008 m. liepos 4 d., o 2009 m. kovo 9 d. Tailando princesė Maha Chakri Sirindhorn paskelbė liniją atidaryta. Ateityje planuojama geležinkelio ruožą pratęsti iki už 12 km esančios sostinės Vientiano.

Be Tailando, Laosas neturi jungčių geležinkeliu su kitomis kaimyninėmis valstybėmis. Visgi svarstomi planai ateityje nutiesti geležinkelio liniją į Ha Tinh provinciją Vietname. Visos Laoso kaimynės naudoja tokį patį siaurąjį geležinkelį, įskaitant ir Kiniją iki Junanio provincijos.

Anksčiau Laose yra buvęs trumpas geležinkelio tiltas per Mekongą, naudotas transportavimui per upę.

## Greitkeliai
Laose yra 21 716 km greitkelių, iš kurių 9 673,5 km yra asfaltuoti, o likusieji 12 042,5 km žvyrkeliai. Eismas valstybėje vyksta dešiniąja puse.

Japonijos valdžios lėšomis Laose buvo sukonstruotas modernus greitkelis, jungiantis Savanaketo miestą su Vietnamo pasienio miesteliu Lao Bao. Tai gerokai palengvino keliones Laosu. Kelionė greitkeliu teužtrunka porą valandų, tuo tarpu dar 2002 m. šį atstumą duobėtu keliu geriausiu atveju pavykdavo įveikti per devynias valandas.

Laosą su Tailandu jungia 3 tiltai, kertantys Mekongo upę:
* Pirmasis Tailando - Laoso draugystės tiltas
* Antrasis Tailando - Laoso draugystės tiltas
* Paksė tiltas
Vientianas ir Tailando miestas Udon Thani yra sujungti Pirmuoju draugystės tiltu.

Trečiasis draugystės tiltas pradėtas tiesti 2009 m. kovą. Jis jungs Tailando šiaurės rytuose esančią Nakhon Phanom provinciją su Khamouano provincija Laose.

Ketvirtasis draugystės tiltas turėtų būti pastatytas 2011 m. Greitkelis drieksis nuo Kinijos Junanio provincijoje esančio Kunmingo link Chiang Rai miesto Tailande, kirsdamas Bokeo provinciją Laose. Tokiu būdu kelionė nuo Kunmingo iki Chiang Rai sutrumpės iki 5 valandų. Tai trišalio bendradarbiavimo tarp Kinijos, Tailando ir Laoso rezultatas.

## Laivyba
Mekongo upe bei jos intakais besidriekiantys laivybiniai keliai Laose yra 4 587 km ilgio. Be to, šalyje yra dar 2 897 km laivybinių kelių, pritaikytų nedideliems laiveliams, kurių grimzlė yra iki 0,5 m.

Laoso valstybei priklauso 1 jūrinis prekybinis laivas, kurio talpa yra 2 370 tonų.

## Naftotiekis
Laose yra 136 km ilgio vamzdynas, kuriuo gali būti transportuojami naftos produktai.

## Oro uostai
Laose yra 52 oro uostai, iš kurių 9 turi grįstus nusileidimo takus. Iš jų ilgiausią nusileidimo taką turi Vatai tarptautinis oro uostas (ilgesnis nei 2 438 m). Keturių oro uostų takų ilgis yra nuo 1 524 iki 2 437 m, likusių keturių - 914 - 1 523 m.

Ilgiausias negrįstas nusileidimo takas viršija 1 524 m, dar 17 oro uostų turi takus nuo 914 iki 1 523 m. Likusių 25 oro uostų takų ilgis neviršija 914 m.
Ruzos tvenkinys

**Ruzos tvenkinys** () – tvenkinys Rusijoje, Maskvos srities vakaruose, Ruzos upės (Okos baseinas) slėnyje. Užpildytas 1965–1966 m. Ilgis apie 33 km, plotis iki 2 km, giliausia vieta siekia 21,2 m. Tvenkinys telkšo Smolensko-Maskvos aukštumoje, 182,5 m aukštyje virš jūros lygio. Sudarytas 550 m ilgio ir 25 m aukščio užtvankos. Vandens kritimo aukštis 18,5 m.

Tvenkinys užšąla lapkričio pabaigoje, atitirpsta balandžio pabaigoje. Laivuojamas. Tvenkinys įeina į Vazuzos vandens sistemą, vandeniu aprūpinančią Maskvos miestą. Pakrantės lankomos poilsiautojų. Žvejyba (karšiai, lydekos, starkiai, ešeriai, kuojos, pūgžliai, aukšlės, plakiai, vėgėlės).

Šalia Ruzos tvenkinio veikia keltas poilsio namų, stovyklų. Įsikūrę Belianaja Goros ir Ostašiovo kaimai.

## Šaltiniai
Akvavitas

**Akvavitas** (; ; iš  'gyvybės vanduo') – gardintas stiprus skandinaviškas alkoholinis gėrimas, paprastai 40 % tūrio stiprumo.

## Gamyba
Akvavitas kaip ir degtinė distiliuojamas iš grūdų ar bulvių. Jis gardinamas žolelėmis – kmynais, anyžiu, krapais, pankoliais, kalendra ar rojiniu imbierpipiriu. Olborgo (Danija) darykla gamina akvavitą, distiliuojamą su gintaru.

Akvavitai skiriasi savo receptais ir gardžiu, bet dominuoja kmynai.

Akvavitas paprastai gelsvo atspalvio, bet spalva priklauso nuo laikymo ąžuolinėse statinėse trukmės, ji kinta nuo bespalvės iki šviesiai rudos. Paprastai tamsesnė spalva reiškia ilgesnį išlaikymą arba naujas statines, kuriose laikyta. Leidžiama dažyti dirbtinai karamelės dažikliu. Bespalvis akvavitas vadinamas *taffel*, jis paprastai išlaikomas senose statinėse, kurios jau nebedažo jose laikomų gėrimų.

## Gėrimo kultūra
Akvavitas dažnai geriamas vienu gurkšniu iš mažų stiklinaičių. Tuo tarpu akvavito žinovai atvirkščiai, linkę gerti akvavitą kaip viskį ar konjaką, lėtai sriūbčiodami ir nagrinėdami skonį ir kvapą.

Teigiama, kad akvavitas geriau derinasi su alumi negu kiti stiprieji gėrimai, tad dažnai prieš geriant akvavitą ar po to gurkštelima alaus. Dalis akvavito entuziastų tokį gėrimą peikia, nes taip, jų nuomone, alus suardo subalansuotus akvavito gardį ir poskonius.

Akvavitas Norvegijoje, Danijoje ir Švedijoje gausiai geriamas kalėdiniuose vakarėliuose.

## Akvavitas už Skandinavijos ribų
Akvavitą ne Skandinavijoje gamina retai. Naminį akvavitą gamina šalyse, kuriose gyvena didesnės išeivių iš Skandinavijos bendruomenės. Išimtis yra Šiaurės Vokietija, ypač Šlėzvigas-Holšteinas, kuris iki XIX a. buvo valdomas Danijos karalių ir kuriame iki šiol yra gana didelė danų tautinė mažuma.
Žinomiausios vokiškos akvavitų markės yra *Bommerlunder* (Flensburgas), *Kieler Sprotte Aquavit* (Kylis) ir *Malteserkreuz Aquavit*. Pastarasis akvavitas gaminamas nuo 1924 m. Berlyne, jo gamintojas yra Švedijos kompanijos *Sweden’s Vin & Sprit AB*, daugelio švediškų akvavitų gamintojos, filialas. *Malteserkreuz Aquavit* gali būti laikomas vokiška skandinaviškų akvavitų imitacija, nes pagrįstas originaliu danišku receptu. Tuo tarpu Šlėzvigo-Holšteino akvavitai turi ilgą istoriją, kuri panaši į Skandinavijos akvavitų istoriją. Pvz., *Bommerlunder* gaminamas nuo 1760 m. Akvavitas yra svarbi tradicinės Šlėzvigo-Holšteino virtuvės dalis.
Vokiški akvavitai praktiškai visada gaminami iš grūdų, o jų stiprumas – 38 % tūrio etanolio, t. y., šiek tiek mažiau, negu skandinaviškų akvavitų.

## Akvavito pavadinimai
* daniškai – *akvavit*, *snaps*, ar *dram* (pasenęs)
* olandiškai – *aquavit*
* angliškai – *akvavit* ar *aquavit*
* farerietiškai – *akvavitt*
* suomiškai – *akvaviitti*
* vokiškai – *Aquavit*
* islandiškai – *Ákavíti*
* norvegiškai – *akevitt*
* lenkiškai – *okowita*
* švediškai – *akvavit* ar *kryddat brännvin*
Feliksas Martišius

**Feliksas (Peliksas) Martišius** (1879 m. vasario 2 d. Banaičių kaime, Šakių apskritis – 1955 m., Simne) – Romos katalikų kunigas, švietėjas ir sodininkas, visuomenės veikėjas.

## Biografija
Užaugo šešių vaikų šeimoje, anksti neteko tėvo, todėl vaikus globojo motinos tėvai Rūgiai. Felikso dėdė Švėkšnos vaistininkas Juozapas Rūgys buvo žinomas aušrininkas ir varpininkas. Mokėsi pas daraktorių, vėliau lankė Griškabūdžio ir Sintautų pradines mokyklas. Mokėsi Palangos progimnazijoje ir Mintaujos gimnazijoje. Už už atsisakymą melstis rusiškai iš pastarosios buvo pašalintas. 1898 m. įstojo į Seinų kunigų seminariją, vasaros atostogų metu būsimą Lietuvos Nepriklausomybės Akto signatarą Saliamoną Banaitį ruošė egzaminams iš aštuntos klasės kurso. Baigęs vikaravo Sudarge ir Višakio Rūdoje. Dirbo šviečiamąjį darbą: mokė rašto, platino knygas ir laikraščius, kovojo už blaivybę. Vikaras Višakio Rūdoje įsteigė „Žiburio“ draugijos skyrių, prieglaudą seneliams, pastatė parapijos salę, įkūrė 15 pradinių lietuviškų mokyklų. Dalį savo laisvalaikio skyrė sodininkystei. 1918 m. „Žiburio“ draugijos pavedimu Prienuose atidarė progimnaziją ir organizavo mokyklos pastato statybą. 1920–1924 m. buvo pastatyta dviejų aukštų medinė Prienų „Žiburio“ gimnazija, kuri 1925 m. išleido pirmąją laidą.

Prienuose įkūrė 5 ha medelyną – sodą, kuriame dirbo su mokiniais. Feliksas Martišius dėstė sodininkystę kaip fakultatyvą, laiškais keitėsi patyrimu su kitais Lietuvos sodininkais. 1941–1944 m. sodininkystės mokė ir tuometinius gimnazistus poetą Justiną Marcinkevičių bei kalbininką Joną Kazlauską. Parašė vadovėlį „Apie sodą“. Mokyklai vadovavo iki Raudonosios Armijos atėjimo, tada buvo atleistas iš direktoriaus pareigų ir perkeltas į Simno Švč. Mergelės Marijos Ėmimo į dangų bažnyčią, kur tarnavo klebonu. Palaidotas Prienų kapinėse.

## Bibliografija apie Feliksą Martišių
* Sūduvos švietėjas kunigas Peliksas Martišius. (Medžiagą rinko Anarsija Adamonienė, Ingrida Žilevičienė, Antanina Aleknavičienė), Trys žvaigždutės, Vilnius, 2006 ISBN 9955-641-31-2
Stasys Mikelkevičius

**Stasys Mikelkevičius** (1887 m. balandžio 13 d. Gelgaudiškio valsčiuje – 1977 m.) – Romos katalikų kunigas, Vilkaviškio vyskupijos kancleris.

## Biografija
Baigęs Seinų kunigų seminariją, įšventintas kunigu 1913 m. sausio 13 d. Vikaravo Plokščių parapijoje, o 1924–1934 metais buvo Barzdų parapijos klebonu. Jo pastangų dėka užbaigta statyti Barzdų Kristaus Karaliaus bažnyčia, o buvusi laikina koplyčia pertvarkyta į prieglaudą. Po to klebonavo Miroslavo Švč. Trejybės bažnyčioje, buvo Seirijų dekanato dekanas. 1947 m. paskirtas Vilkaviškio vyskupijos kancleriu. Kurijos pastatai buvo nacionalizuoti, katedrą remontuoti valdžia neleido, todėl buvo nupirktas medinis namas Marijampolėje, iš kurio ir buvo valdoma vyskupija.

1949 m. gegužės mėn. LTSR saugumo organai pagal agentūrinę bylą „Tina’’ suėmė Vilkaviškio vyskupijos valdytoją kanauninką Vincą Vizgirdą, kurijos kanclerį kunigą S. Mikelkevičių bei dar penkis šios vyskupijos kunigus ir nuteisė kalėti. Pagal bylos medžiagą V. Vizgirda patarinėjęs antitarybinio pogrindžio dalyviams kaip toliau tęsti kovą, o jam talkinęs S. Mikelkevičius. Po lagerių grįžo išsekęs į Lietuvą ir mirė sulaukęs 90 metų.

## Šaltiniai
* Arūnas Streikus. Lietuvos Katalikų Bažnyčia ir ginkluotasis pasipriešinimo sąjūdis Lietuvoje.
Walmark

**Walmark a.s.** – Čekijos farmacijos bendrovė, besispecializuojanti maisto papildų ir medikamentų gamyboje, veikiant daugiau nei 16 m. „Walmark“ pirmauja maisto papildų rinkoje tokiose šalyse kaip Čekijos Respublika, Slovakija, Rumunija ir Bulgarija. Kitose šalyse – Lenkijoje, Vengrijoje ir Lietuvoje – ji yra pirmaujančiame trejetuke.
Centrinė ir Rytų Europa yra pagrindinis „Walmark“ bendrovės veiklos regionas. Bendrovė taip pat vykdo eksportą į daugiau nei 20 šalių Europoje, Artimuosiuose ir Tolimuosiuose Rytuose.

## Nuorodos
* Oficiali svetainė
Šamacas

**Šamacas** (, , ) – miestas Bosnijos ir Hercegovinos šiaurės rytuose, dešiniajame Savos krante, pasienyje su Kroatija.

## Istorija

Minimas nuo 1725 metų.

## Sportas
* FK Borac Šamac (futbolas)
Zvornikas

**Zvornikas** – miestas rytinėje Bosnijoje ir Hercegovinoje, prie Drinos upės, į pietus nuo Bijelinos. Kitame upės krante yra Serbija. Pramonės, verslo ir turizmo centras. Yra vandens jėgainė.

## Sportas
### Futbolas
* FK Drina Zvornik
* Drina Zvornik Živinice
Rūras

**Rūras** () – upė vakarinėje Vokietijoje, Šiaurės Reino-Vestfalijos žemėje; Reino dešinysis intakas. Prasideda Zauerlando aukštumose, netoli Vinterbergo miesto. Teka į vakarus, žemupyje prateka Šiaurės Vokietijos žemumos pietiniu pakraščiu. Įteka į Reiną Duisburgo miesto teritorijoje.

Didžiausi intakai: Henė, Venė, Rioras, Hionė, Lenė (kairieji). Ant upės įrengta eilė tvenkinių ir hidroelektrinių. Rūras kanalu sujungtas su Emso upe. Laivuojamas iki Viteno. Žemupyje upė prateka tankiai apgyvendintą Rūro sritį. Prie Rūro įsikūrę didesni miestai: Mešedė, Arnsbergas, Izerlonas, Švertė, Hagenas, Dortmundas, Vitenas, Bochumas, Hatingenas, Esenas, Miulheimas, Duisburgas.


River-ruhr-essen-kettwig.jpeg|Upė ties Ketvigu
Verlaufskarte Ruhr2.png|Upės žemėlapis


## Šaltiniai
Guilino kalvos

**Guilino kalvos** () − stačių ir siaurų kalvų grupės pietų Kinijoje prie Lidziango upės, Guilino miesto aplinkėse. Aukščiausia yra Didžiojo Vainiko kalva − jos aukštis 120 m. Pasaulio paveldo objektas nuo 2014 m. (žr. Pietų Kinijos karstiniai dariniai).

Guilino kalvų teritorija garsėja savo nuostabiu kraštovaizdžiu: keistomis klinčių kalvomis, dėl kurių ji yra viena labiausiai gražiausių Kinijos vietų. Šie klinčių bokštai iškyla 120 km atkarpoje ties Lidziango upės krantais, tarp lygių ryžių laukų.

Maždaug prieš 300 mln. metų šioje vietoje plytėjo vandenynas, tačiau jo dugną judanti Žemės platforma išstūmė virš jūros lygio. Stori klinčių sluoksniai tapo neapsaugoti nuo vėjo, bangų ir tik tvirčiausia jų dalis išliko kaip uolų kauburiai − šie dariniai žinomi kaip karstiniai bokštai.

Dėl savo keistų formų kalvos gavo vaizdingus pavadinimus: *Penki Tigrai, gaudantys ožką, Lipantis Vėžlys, Kupranugario arba Ąsočio kalva, Dramblio Straublio kalva, Septynių Žvaigždžių kalva*. *Kupranugario kalva* atrodo labai panaši į sėdintį kupranugarį, kad galima pamanyti, jog jis iškaltas iš uolos. Tačiau pažiūrėjus kitu kampu, ši kalva taip pat primena didžiulį vyno ąsotį, todėl ji taip pat vadinama *Ąsočio kalva*. *Parko Gėlių* tilto, pastatyto 1540 m. arkos, atsispindėdamos vandenyje, sudaro ratą. Nuo šio tilto viršaus atsiveria labai gražus vaizdas į apylinkes.

#### Legenda
Pasak legendos, *Dramblio Straublio* kalva, stūksanti prie Lidziango upės, kažkada buvęs dramblys, kuriuo Dangaus valdovas keliavęs po Pietų Kiniją. Kartą dramblys susirgęs, o Guilino valstietis jį išgydęs. Atsidėkodamas dramblys padėjęs jam apdirbti laukus, tačiau Dangaus valdovas labai užsirūstinęs ir pavertęs gyvūną akmeniu. Kalvos apačioje dramblio „straublys“ paniręs į vandenį, sudarydamas tarsi perėją po arka. Jis vadinamas Mėnuliu vandens arkoje, nes atsispindi vandenyje kaip mėnulio pilnatis.

## Nuorodos

* Guilino kalvos
Drinovcai

**Drinovcai** – miestelis pietinėje Bosnijoje ir Hercegovinoje, Hercegovinos regione, Grudės apylinkėse. Gyventojai beveik vien kroatai.

## Istorija

Vietovė apgyvendinta dar IV a. pr. m. e.

## Sportas
* NK Drinovci (futbolas)
Sokolacas

**Sokolacas** – miestas rytinėje Bosnijoje ir Hercegovinoje, į rytus nuo Sarajevo. Išsidėstęs Glasinaco aukštumoje. Gyventojų dauguma yra serbai. Išvystyta medienos pramonė.

## Sportas
* FK Glasinac Sokolac (futbolas)
III Lietuvos TSR administracinio-teritorinio suskirstymo žinynas

**Lietuvos TSR administracinio-teritorinio suskirstymo žinynas** – enciklopedinis leidinys, išleistas 2 dalimis 1974 ir 1976 m. Leido leidykla „Mintis“. Žinyno rengėjai Zigmuntas Noreika ir Vincentas Stravinskas. Pagrindiniai žinyno tikslai – pateikti tuometinį administracinį-teritorinį suskirstymą ir pateikti kuo tikslesnes vietovardžių formas. Tai pirmasis Lietuvos gyvenviečių registras, kuriame buvo pateikti tiek geografiniai, tiek ir lingvistiniai visų to meto gyvenviečių (išskyrus miestų dalis) ypatumai.

Vietovardžių norminimą pateikė Lietuvos mokslų akademijos Lietuvių kalbos ir literatūros institutas. Šiam darbui vadovavo Aleksandras Vanagas.

## I dalis

Pirmojoje dalyje nurodomos visos LTSR gyvenvietės – miestai, miesto tipo gyvenvietės, miesteliai, kaimai, vienkiemiai, taip pat administraciniai vienetai – rajonai ir apylinkės (nurodant jų plotą, administracinius centrus, ūkio subjektus). Gyvenvietės nurodytos pagal administracinę priklausomybę, pateiktas kirčiavimas ir atstumas iki administracinio centro. Žinios nurodytos remiantis LTSR Aukščiausiosios Tarybos Prezidiumo įsakais, žemės ūkio, automobilių transporto ir plentų ministerijų, rajonų komitetų ir geležinkelio apygardų duomenimis. Administracinis pavaldumas pateiktas pagal 1972 m. spalio 1 d. būklę.

## II dalis

Antrojoje dalyje pateiktas abėcėlinis visų gyvenviečių sąrašas, pateikiant jų kirčiavimą ir administracinį pavaldumą (apylinkė ir rajonas, pagal 1976 m. liepos 1 d. būklę). Žinyno pabaigoje pateikta LTSR AT Prezidiumo įsakų išrašai dėl tam tikrų gyvenviečių sujungimo ar išbraukimo iš apskaitos duomenų, taip pat informacija apie administracinius-teritorinius pokyčius nuo 1959 m. vasario 1 d. iki 1976 m. liepos 1 d.

Pirmojoje dalyje pastebėtos vietovardžių rašymo korektūros klaidos ir kiti netikslumai buvo ištaisyti antrojoje dalyje.

## Nuorodos
* I Lietuvos TSR administracinio-teritorinio suskirstymo žinynas
* II Lietuvos TSR administracinio-teritorinio suskirstymo žinynas
Huan Šanas

**Huan Šanas** arba ***Geltonasis kalnas*** () − kalnas rytų Kinijoje, Anhui provincijoje, į pietus nuo Jangdzės upės; 300 km į pietvakarius nuo Šanchajaus.

Šį kalną sudaro ne viena viršūnė, o 72 viršukalnių grupė. Aukščiausios trys iškilusios daugiau kaip 1800 m, tai: *Lianhua Feng* (*Lotoso viršūnė*) − 1864 m, *Guangming Ding* (*Ryškioji viršūnė*) − 1840 m, *Tiandu Feng* (*Dangiškoji viršūnė*) − 1829 m.

Visos kalno viršūnės yra iš granito, kuris susikristalizavo iš susilydžiusių uolienų giliai po žeme, kol iškilo į paviršių. Keletą granitų luitų paveikė oras, o erozija kietoje uoloje paliko didžiules uolų nuolaužas ir aukštus bokštelius.

Esminė šio kraštovaizdžio dalis yra debesys, kasmet čia iškrinta vidutiniškai 2400 mm lietaus ir sniego. Ūkanų ir dulksnos debesys pastoviai sukasi aplink viršūnes, jas tai uždengdami, tai vėl atidengdami. Vasarą čia temperatūra nepakyla aukščiau kaip 8&nbsp;°C šilumos.

Kinijoje yra penki šventi kalnai, tačiau *Geltonasis kalnas* jiems nepriklauso. Nepaisant to, jo grožis Kinijoje buvo garbinamas per amžius.

1990 m. kalnas įrašytas į UNESCO pasaulio paveldo sąrašą.

## Nuorodos

* Huan Šano kalnas (anglų, kinų k.)
* Kelionė po Huan Šaną  (anglų, kinų, prancūzų k.)
* Huan Šanas  (anglų, kinų k.)
Alvin Karpis

**Alvin Karpis** (tikras vardas *Albin Francis Karpaviecz*, liet. Albinas Karpavičius, autobiografijoje trumpinama *Karpowicz* g. 1908 m. rugpjūčio 10 d. Monrealyje, Kanada – 1979 m. rugpjūčio 26 d. Torremolinos, Ispanija) – lietuvių kilmės Kanados bei JAV nusikaltėlis, pagarsėjęs kartu su „Barker" gauja įvykdytų nusikaltimų serija, dėl kurių XX a. 4 deš. Karpis kurį laiką buvo „Valstybės priešas Nr. 1“ („Public Enemy Number 1") FBI sąrašuose.

## Biografija
Karpis-Barker gaujai priklausė iki 25 narių, greta Karpio ir Barkerio – Fred Hunter. Gauja visoje šalyje išgarsėjo savo brutualumu. Jos „sąskaitoje“ – bankų ir pašto plėšimai, pagrobimai ir kt. Pvz., 1933 m. gauja pagrobė milijonierių William Hamm, alaus daryklos savininką iš Minesotos, už kurį gavo 100 000 JAV dolerių išpirką. Už bankininko Edward Bremer Jr. (Minesota) – 200 000 JAV dolerių.

Karpis iki 1935 m. buvo vedęs Dorothy Slayman, santuokinių vaikų neturėjo. Nesantuokinis vaikas (kartu su Dolores Delaney) – sūnus Raymond Karpis.

Marvin J. Chomsky 1974 m. sukūrė TV serialo „The FBI“ filmo seriją „The FBI Versus Alvin Karpis, Public Enemy Number One“, kurioje vaizduojama Karpio persekiojimas ir suėmimas. Karpio vaidmenį atliko Robert Foxworth.

## Darbai

* Alvin Karpis/ Robert Livesey: *On the Rock. Twenty - five Years at Alcatraz*, 1980.
* Alvin Karpis: *Public Enemy Number One: The Alvin Karpis Story*, 1973.
Edvinas Kalėda

**Edvinas Kalėda** (*Giedrius Rekašius*, g. 1965 m. lapkričio 27 d. Telšiuose) – Lietuvos prozininkas, gyvenantis ir kuriantis Kaune.

Kaip rašytojas debiutavo 1997 m. Teigiama, kad E. Kalėdos kūriniai remiasi nusikaltėlių kasdienio gyvenimo panorama, psichologijos tyrinėjimu ir yra artimesni romanui apie mafiją (gangsterių romanui), o ne detektyvui. Populiarumą E. Kalėdai pelnė romanų trilogija *Nemylimi, Svetimi, Pasmerkti* bei dilogijos *Auksaviriai* ir *Kaunas. Saulius.*

Sutuoktinė rašytoja, žurnalistė Daiva Vaitkevičiūtė. Sūnus Edvinas.

## Bibliografija

* Auksaviriai: romanas. Vilnius: Rosma, [2001]. – 386, [2] p. [kiti leidimai: 2000].
* Auksaviriai 2: romanas. – Vilnius: Rosma, 2001. – 397, [1] p.
* Kaunas. Saulius: romanas. – Vilnius: Rosma. D1. – 2002. – 319 p.
* Kaunas. Saulius: romanas. – Vilnius: Rosma. D2. – 2004. – 299 p.
* Pasmerkti: [romanas]. – Vilnius: Rosma, 2004. – 577, [2] p. [kiti leidimai: 2000].
* Svetimi: [romanas]. – Vilnius: Rosma, 2004. – 484, [2] p. [kiti leidimai: 1999].
* Nemylimi: [romanas]. – Vilnius: Rosma, 2004. – 527, [1] p. [kiti leidimai: [2001]; 2000; 1999; 1998; 1997].

## Išnašos
Gabela

**Gabela** – miestas pietvakarių Hercegovinoje, 5 km į pietus nuo Čaplinos, prie Neretvos upės, pasienyje su Kroatija. Vyrauja žemės ūkio pramonė. Yra bažnyčia.

## Sportas
* NK GOŠK Gabela (futbolas)
Srebrenikas (Bosnija)

**Srebrenikas** – miestas šiaurės rytų Bosnijoje ir Hercegovinoje, į šiaurės vakarus nuo Tuzlos. Gyventojų dauguma – musulmonai. Išlikusi XIV a. pilis.

## Istorija
Srebreniko priemiestyje yra geriausiai išsilaikiusi Bosnijos ir Hercegovinos viduramžių pilis (~1333 m.). Pilį, iki savo mirties 1353 m., buvo užėmęs Bosnijos banas Stefanas Kotromaničius.

## Sportas
* OFK Gradina, dar žinomas kaip NK Gradina Srebrenik (futbolo klubas)
Grudė

**Grudė** – miestas Bosnijos ir Hercegovinos vidurio vakaruose, 49 km į šiaurės vakarus nuo Mostaro. Gyventojų dauguma – kroatai ir katalikai.

## Sportas
* HNK Grude (futbolas)
*HKK Grude (krepšinis)
Nusikaltimo sudėtis

**Nusikaltimo sudėtis** ( pažodžiui – 'delikto kūnas', t. y. pažeidimo sudėtis) – baudžiamajame įstatyme įtvirtintų baudžiamosios veikos (nusikaltimo) objektyvių ir subjektyvių požymių, pagal kurias nustatoma baudžiamoji veika, visuma.

## Sudėties dalys
Nusikaltimo sudėtį sudaro objektyvioji ir subjektyvioji sudėtys:
* Objektyvioji sudėtis:
** Objektyvioji pusė (baudžiamosios veikos, nusikaltimo padarymo aplinkybės)
** Pažeidimo objektas (teisinis gėris, kurį gina baudžiamasis įstatymas ir į kurį kėsintasi nusikaltimu).
* Subjektyvioji nusikaltimo sudėtis:
** Nusikaltimo veikos subjektas – asmuo, pažeidęs baudžiamąjį įstatymą
** Subjektyvioji pusė (kaltė).

## Nuorodos
Bugoinas

**Bugoinas** – miestas vidurio Bosnijoje ir Hercegovinoje, prie Vrbaso upės, 80 km į šiaurės vakarus nuo Sarajevo. Išsidėstęs kalnuotoja ir miškingoje vietovėje. Vyrauja musulmonai. Šv. Onos bažnyčia yra viena didžiausių šalyje. Išvystytas žiemos turizmas.

## Galerija

File:Bugojno1.JPG|
File:Bugojno14.JPG|
File:Bugojno9.JPG|
File:Bugojno15.JPG|
|
File:Bugojno2.JPG|
File:Bugojno4.JPG|
File:Bugojno5.JPG|
File:Bugojno6.JPG|
File:Bugojno7.JPG|
File:Bugojno8.JPG|
File:Bugojno10.JPG|
File:Bugojno11.JPG|
File:Bugojno12.JPG|
File:Bugojno13.JPG|


## Sportas
* NK Iskra Bugojno (futbolas)
Bichačas

**Bichačas** – miestas šiaurės vakarų Bosnijoje ir Hercegovinoje, Unos-Savos kantone, prie Unos upės, pasienyje su Kroatija. Vyrauja musulmonai. Yra universitetas (nuo 1997 metų), kelios mečetės. Išvystyta statybų, gėrimų pramonė.

## Sportas
* NK Jedinstvo Bihać (futbolas)
Nusižengimas

**Nusižengimas** – nedidelio socialinio pavojingumo veikimas arba neveikimas, kuriuo pažeidžiamos teisės arba socialinės normos; teisės pažeidimo rūšis.

## Porūšiai
* Administracinis nusižengimas, socialistinės teisės valstybėse, kai kuriose Rytų bloko valstybėse - administracinis teisės pažeidimas;
* Baudžiamasis nusižengimas – baudžiamoji veika, už kurią numatyta nedidelė laisvės atėmimo bausmė arba piniginė bausmė (bauda).
* Deliktas – civilinės teisės pažeidimas.
* Darbo drausmės pažeidimas.

## Baudžiamasis nusižengimas

Padariusiam baudžiamąjį nusižengimą asmeniui Lietuvoje gali būti skiriamos šios bausmės (Lietuvos Respublikos baudžiamasis kodeksas, 42 straipsnis 2 dalis):
viešųjų teisių atėmimas; teisės dirbti tam tikrą darbą arba užsiimti tam tikra veikla atėmimas;
viešieji darbai;
bauda;
laisvės apribojimas;
areštas.

## Išnašos
Bausmių rūšys - Lietuvos Respublikos baudžiamasis kodeksas
Pažeidimas

**Pažeidimas** gali reikšti:

* teisės pažeidimas (administracinis teisės pažeidimas, sutarties pažeidimas etc.);
* sužalojimas.
Brčkas

**Brčkas** – miestas šiaurės rytų Bosnijoje ir Hercegovinoje, prie Savos upės (ties Brkos žiotimis), pasienyje su Kroatija. Autonominės apygardos centras. Vyrauja musulmonai. Veikia teatras, ekonomikos fakultetas.

## Demografija
Remiantis 1991 m. duomenimis Brčkas turėjo 41 406 gyventojus, kuriuos sudarė:

* Bosniai - 22 994 (55.54%)
* Serbai - 8 253 (19.93%)
* Jugoslavai - 5 211 (12.58%)
* Kroatai - 2 894 (6.99%)
* kiti - 2 054 (4.96%)

## Sportas
* FK Jedinstvo Brčko (futbolas)
Rufidžis

**Rufidžis** () – upė Tanzanijoje. Susidaro susiliejus Kilombero ir Luvegu upėms, ištekančioms iš kalnų, stūksančių į rytus nuo Njasos ežero. Upė teka plokščiakalniu rytų kryptimi. Iki Šugurio krioklio tėkmė srauni, vaga slenkstėta, už jo Rufidžis tampa lygumų upe. Įteka į Indijos vandenyną (Mafijos sąsiaurį) priešais Mafijos salą. Suformuoja deltą su didžiausiu pasaulyje mangrovių mišku.

Pagrindinis intakas – Didžioji Ruaha (kairysis). Rufidžis laivuojamas žemupyje.

## Šaltiniai
Baudžiamoji atsakomybė

**Baudžiamoji atsakomybė** – (teisinė) atsakomybė, kylanti pagal baudžiamąją teisę. Išreiškia neigiamą visuomenės reakciją, asmeniui padarius baudžiamąją veiką. Pagal asmenis gali būti išskiriama fizinių ir juridinių asmenų baudžiamoji atsakomybė.

## Baudžiamosios teisės principai
* Nusikalstamos veikos sudėtis – baudžiamosios atsakomybės pagrindas.
* Negalima du kartus bausti už tą patį. 
* Atsakomybės teisingumas.
* Atsakomybės individualizavimas.
* Šansas.
* Nukentėjusiojo interesų išplėtimas.
* Gero kaltininko elgesio ir pagalbos atskleidžiant nusikalstamas veikas skatinimas.

## Juridinio asmens baudžiamoji atsakomybė pagal LR BK
Juridinis asmuo atsako tik už nusikalstamas veikas, už kurių padarymą šio kodekso specialiojoje dalyje numatyta juridinio asmens atsakomybė (LR BK 20 str.). Juridinis asmuo atsako už fizinio asmens padarytas nusikalstamas veikas tik tuo atveju, jeigu nusikalstamą veiką juridinio asmens naudai arba interesais padarė fizinis asmuo, veikęs individualiai arba juridinio asmens vardu, jeigu jis, eidamas vadovaujančias pareigas juridiniame asmenyje, turėjo teisę:
* atstovauti juridiniam asmeniui arba
* priimti sprendimus juridinio asmens vardu, arba
* kontroliuoti juridinio asmens veiklą.

Juridinis asmuo gali atsakyti už nusikalstamas veikas ir tuo atveju, jeigu jas juridinio asmens naudai padarė juridinio asmens darbuotojas arba įgaliotas asmuo dėl LR BK 20 str. 2 dalyje nurodyti asmens nepakankamos priežiūros arba kontrolės.

Juridinio asmens baudžiamoji atsakomybė nepašalina fizinio asmens, kuris padarė, organizavo, kurstė arba padėjo padaryti nusikalstamą veiką, baudžiamosios atsakomybės. Pagal LR BK neatsako valstybė, valstybės ir savivaldybės institucija bei tarptautinė viešoji organizacija.

## Nuorodos
Kostrčas

**Kostrčas** – kaimas šiaurės rytų Bosnijoje ir Hercegovinoje, 2 km į vakarus nuo Orašjės. Vyrauja kroatai. Yra Šv. Mergelės Marijos Dangun Ėmimo bažnyčia, mokykla.

## Sportas
* HNK Kostrč (futbolas)

## Šaltiniai
Teismo medicina

**Teismo medicina** (**teisės medicina**) – medicinos ir teisės mokslų šaka, taikanti medicinos ir gamtos mokslų žinias teisėsaugos institucijų veikloje. Ji svarbi atliekant teismo medicinos ekspertizes.

## Šakos
Teismo medicina apima beveik visas medicinos sritis. Išskiriama:
* Teismo medicinos biologija
* Teismo medicinos histologija
* Teismo medicinos traumatologija
* Teismo medicinos toksikologija
* Teismo medicinos tanatologija
* Teismo medicinos genetika
* Teismo medicinos citologija
* kt.

## Teismo medicina Lietuvoje

Teismo medicinos užuomazgos buvo žinomos jau Lietuvos Didžiosios Kunigaikštystės laikais, kai žygūnas atlikdavo teismo medicinos ekspertizę. Pirmajame Lietuvos Statute teigiama, kad žygūnai įvykio vietos apžiūros metu apžiūrėdavo nukentėjusįjį arba mirusįjį. Jie kviesdavo kviestinius, „žmones gero vardo, iš bajorų“.

Lietuvoje veikia Mykolo Romerio universiteto Teismo medicinos institutas – universiteto mokslo instituto statusą turinti biudžetinė valstybės mokslinių tyrimų įstaiga, įsteigta Lietuvos ir tarptautinio lygio teismo medicinos mokslo šakos moksliniams tyrimams vykdyti, užsiimanti praktine ekspertine veikla teikianti paslaugas pagal teisėsaugos institucijoms ir gyventojams.

## Bibliografija
* Teismo medicina: jos evoliucija ir esmė // Teismo medicina Lietuvoje ir jos problemos. http://neris.mii.lt/mt/straipsniai/200612/medicina.doc (doc)
* Antanas Algirdas Garmus. Dubens kaulų ekspertizė teismo medicinoje (*Pelvic Bones in Forensic Medicine*), monografija, 1993 m.
* Antanas Algirdas Garmus. Lietuvos teisminė osteologija (*Lithuanian Forensic Osteology*), monografija, 1996 m.
* Antanas Algirdas Garmus. Teismo medicina, vadovėlis, su kitais, 2000 m.

## Nuorodos
* MRU TMI tinklalapis
Korsikiečių kalba

**Korsikiečių kalba** (*Corsu*) – indoeuropiečių (romanų) kalba, kuria kalbama Korsikoje ir šiaurės Sardinijoje). Korsikiečių kalba yra artima italų kalbos Toskanos dialektui. Korsikoje dažniausiai kelio ženkluose yra parašyta dviem kalbomis: prancūziškai ir korsikietiškai.

## Tarimas
Prancūzų ir korsikiečių kalbos šiek tiek skiriasi; pavyzdžiui, prancūziškai Korsika yra Corse, o korsikietiškai – Corsica, Portas prancūziškai yra Porto, o korsikietiškai – Portu, geografija prancūziškai yra géographie, o korsikietiškai – giugrafia, tačiau prancūzams susikalbėti Korsikoje nėra problema, nes Korsikoj taip pat kalbama ir prancūziškai.

## Nuorodos
*
Gradiška

**Gradiška** (taip pat **Bosanska Gradiška**) – miestas šiaurės vakarų Bosnijoje ir Hercegovinoje, dešiniajame Savos krante priešais Stara Gradišką (Kroatija), 45 km į šiaurę nuo Bania Lukos. Išsidėsčiusi Lijevčės lygumoje. Dauguma gyventojų – serbai.

## Istorija
Vietovė apgyvendinta dar romėnų laikais ir vadinosi *Municipium Servicium*.

## Gyventojai

## Sportas
* FK Kozara Gradiška (futbolas)

## Miestų partnerystė
*  Kavala, Graikija, nuo 1994 m.
*  Čuprija, Serbija, nuo 1994 m.
*  Negotinas, Makedonija, nuo 2006 m.
*  Boleslavecas, Lenkija nuo 2015 m.

## Šaltiniai

## Nuorodos
* Oficialioji svetainė 
* www.gradiska.com
* www.gradiska.ba 
* Gradiška TV
Cazinas

**Cazinas** – miestas šiaurės vakarų Bosnijoje ir Hercegovinoje, 20 km į šiaurę nuo Bichačo, pasienyje su Kroatija. Tarp gyventojų vyrauja musulmonai, yra mečetė, Ostrožaco pilis, Radetinos bokštas.

## Sportas
* FK Krajina Cazin (futbolas)
Teisinė kultūra

**Teisinė kultūra** – socialinės kultūros ir teisinės sistemos dalis. Apima teisinių posistemių (teisės, teisinių organizacijų, teisininkų) kultūrą, asmenų teisines kultūros nuostatas, procesų kultūrą (pvz., teisėkūros, teisės politinių procesų kultūrą). Gali būti išskiriama kolektyvinė ir individuali teisinė kultūra. Neturi tiesioginio ryšio su teisiniu švietimu, teisine sąmone, teisiniu išsilavinimu (pvz., turintis aukštąjį teisinį išsilavinimą, plačios teisinės erudicijos žmogus gali būti žemos teisinės kultūros).

## Literatūra
# Кризис правовой культуры российских государственных служащих и пути его преодоления //Актуальные проблемы правоведения. № 1-2. Самара, 2003. – 0,6 п.л.
# Мартышин О. В. О некоторых особенностях российской правовой и политической культуры // Государство и право. 2003. № 10.
# Мицкевич А. В. Взаимодействие права и нравственности. – В кн.: Взаимодействие форм общественного сознания. М., 1964,
# Молчанов А. А. Правовая культура в социальной жизни: вопросы методологии //Правоведение. 1991. № 1. С.63-73.
# Невважай И. Д Типы правовой культуры и формы правосознания.
# Правовая культура и вопросы правового воспитания. М., 1974.
# Правовая культура как конститутив жизненного пространства личности в гражданском обществе //Научный и общественно-теоретический журнал "Государственное и муниципальное управление. Учёные записки СКАГС. " 2 2003. – 0,8 п.л.
# Смоленский М. Б. Правовая культура, личность и гражданское общество в России: формула взаимообусловленности // Правоведенье. 2003. № 1
Kiseliakas

**Kiseliakas** – miestas vidurio Bosnijoje ir Hercegovinoje, į šiaurės rytus nuo Sarajevo ir į pietus nuo Zenicos, prie Lepenicos ir Foiničos santakos. Vyrauja kroatai.

## Sportas
* NK Kiseljak (futbolas)
Teisinė sudėtis

**Teisinė sudėtis** () - požymių, pagal kuriuos nustatomas teisiškai reikšminga veika (pažeidimas), faktas (teisinis faktas), įvykis ar kuri nors kita teisiškai reikšminga aplinkybė, visuma. Didžiausią reikšmę turi baudžiamojoje teisėje (nusikaltimo sudėtis, ), civilinėje teisėje ir kitose teisės šakose.
Kaip tam tikrų elementų, faktinių aplinkybių, kurias būtina nustatyti, kad kiltų teisinės pasekmės, visuma, itin reikšminga teisiškai vertinant (t. y. kvalifikuojant) tam tikrus įvykius, situaciją ir pan.

## Nuorodos
Laktašai

**Laktašai** – miestas šiaurinėje Bosnijoje ir Hercegovinoje, prie Vrbaso upės, 19 km į rytus nuo Bania Lukos. Gyventojų dauguma – serbai.

## Sportas

### Futbolas
* FK Laktaši
* FK Sloga Trn Laktaši
Trebinė

**Trebinė** – miestas pietinėje Hercegovinoje, prie Trebišnicos upės, 10 km nuo Adrijos jūros. Yra cerkvė, vienuolynas, katedra, mečetė. Dauguma gyventojų – serbai.

## Istorija

Viduramžiais Trebinė buvo vadinama **Travunija** ir buvo kunigaikštystės centras.

## Sportas
* FK Leotar Trebinje (futbolas)
Rusijos Federacijos Federalinės saugumo tarnybos Ekonominio saugumo tarnyba

**Rusijos Federacijos FSB Ekonominio saugumo tarnyba** (*Служба экономической безопастности*; *СЭБ*) - tarnybos veikla nukreipta į kontržvalgybinį pramonės įmonių, transporto, finansinių įmonių - įstaigų, Vidaus reikalų ministerijos, Teisingumo ministerijos, Ypatingųjų situacijų ministerijos aptarnavimą. Taip pat į jų veiklos sritį patenka kova su kontrabanda ir nelegalia narkotikų prekyba. Tarnyba didelį dėmesį skiria strateginiams valstybiniams pramonės objektams, oro uostams, jūrų uostams, geležinkeliams, bankams ir kitiems finansų sektoriams.

## Vadovai
* Jurijus Jevgenjevičius Zaostrovcevas (*Юрий Евгеньевич Заостровцев*)
* Aleksandras Bortnikovas (*Александр Бортников*) - iki 2008 gegužės 12 tarnybai vadovavo dabartinis FSB direktorius.
* Jurijus Jakovlevas (*Юрий Яковлев*) - nuo 2008 gegužės 12 d. tarnybai vadovauja buvęs tarnybos viršininko pavaduotojas - Valdybos "P" viršininkas.

## Struktūra
* Įmonių kontržvalgybinės paramos valdyba (*Управление по контрразведывательному обеспечению предприятий*) - dar vadinama Valdyba "P" (Управление "П").
* Transporto kontržvalgybės paramos valdyba (*Управление по контрразведывательному обеспечению транспорта*) - dar vadinama Valdyba "T" (Управление "T").
* Finansų - kreditų sistemos kontržvalgybinės paramos valdyba (*Управление по контрразведывательному обеспечению кредитно-финансовой системы*) - dar vadinama Valdyba "K" (Управление "K").
* MVD, MČS, Teisingumo ministerijos kontržvalgybinės paramos valdyba (*Управление по контрразведывательному обеспечению МВД, МЧС, Минюста*) - dar vadinama Valdyba "M" (Управление "M").
* Organizacinė - analitinė valdyba (*Организационно - аналитическое управление*).
* Kovos su kontrabanda ir nelegalia narkotikų prekyba valdyba (*Управление по борьбе с контрабандой и незаконным оборотом наркотиков*)
* Administracinė tarnyba (*Административная служба*).

## Šaltiniai
FSB struktūra  

Tarnybos istorija
Viktimologija

**Viktimologija** ( 'auka') – kriminologijos šaka, tirianti nusikaltimų aukas. Tyrimų objektas – (viktimizacija), aukų ir nusikaltėlių ryšiai, santykiai, aukos asmenybė.

## Viktimologija Lietuvoje
MRU Teisės fakultete yra dėstomas kursas „Viktimologija“.
Pagrindinės viktimologijos (kaip ir kriminologijos) mokslo įstaigos ir struktūros Lietuvoje yra MRU Teisės fakulteto Kriminologijos katedra, VU Teisės fakulteto Baudžiamosios teisės katedra, Teisės instituto Kriminologinių tyrimų skyrius bei Kriminologinių studijų centras (veikiantis prie VU ir TI).

Lietuvos viktimologai – profesoriai Genovaitė Babachinaitė, Viktoras Justickis, docentai Ilona Michailovič, Rokas Uscila ir kiti.

## Literatūra
* Ezzat A. Fattah und Vincent F. Sacco: *Crime and victimization of the elderly.* Springer, New York 1989, ISBN 0-387-96973-X
* Michael Gottfredson: *Victims of crime. The dimensions of risk.* Stationery Office Books, London 1984, ISBN 0-11-340775-0.
* Thomas Hillenkamp: *Der Einfluß des Opferverhaltens auf die dogmatische Beurteilung der Tat.* Gieseking, Bielefeld 1983
* Gerd Ferdinand Kirchhoff (Hrsg.): *Das Verbrechensopfer. Ein Reader zur Viktimologie.* Studienverlag Brockmeyer, Bochum 1979, ISBN 3-88339-071-2
* *Viktimologie und Opferrechte (VOR)*. Schriftenreihe der Weisser Ring Forschungsgesellschaft. Studienverlag, Innsbruck, Wien 2004.
Lamanajus

**Lamanajus** (, ) – majų archeologinė radimvietė šiaurės Belize, Orendž Volko rajone, prie Naujosios upės lagūnos. Miesto pavadinimas ikikolumbinės kilmės, užrašytas ispanų misionierių bei iššifruotas iš majų inskripcijų. Jis reiškia „panardintas krokodilas“.

Miestas įgijo didelę reikšmę dar ikiklasikiniame laikotarpyje, tarp IV ir I a. pr. m. e. Lamanajus buvo gyvenamas ir vystėsi taip pat vėlesniais laikotarpiais (klasikiniu laikotarpiu ten gyveno ~20 tūkst. žmonių), iki pat XVII a. Ispanams užkariavus Jukataną, katalikų misionieriai čia įsteigė šventyklą, tačiau majai rengė sukilimus ir privertė kolonizatorius miestą apleisti.

Detalesni kasinėjimo ir restauracijos darbai pradėti po 1970 m. Pagrindiniai išlikę Lamanajaus objektai: Kaukės šventykla (su dideliu kaukės raižiniu), Jaguaro šventykla (su jaguarą primenančiomis struktūromis, dalinai apaugusi džiunglėmis), Aukštoji šventykla (33 m aukščio Mezoamerikos piramidė).
Jungtinės Indonezijos Valstijos

**Jungtinės Indonezijos Valstijos** (dabartinė Indonezija) – istorinė valstybė pietryčių Azijoje.

Valstybė įkurta 1949 m. gruodžio 27 d. Olandų-indoneziečių apvaliojo stalo konferencijos metu. Šis sprendimas baigė 4 metus trukusį konfliktą tarp Indonezijos nacionalistų ir Nyderlandų dėl kontrolės salose. Respubliką sudarė 16 indonezietiškų ir 15 olandiškų valstijų. 

Valstybė turėjo dviejų leidžiamųjų įstatymų valdžias: senatą ir Liaudies Atstovų Tarybą. Liaudies Atstovų Tarybą sudarė 50 narių iš Indonezijos Respublikos ir 100 narių iš įvairių valstijų pagal jų gyventojų skaičių. Senatą sudarė po 2 atstovus iš kiekvienos valstijos.

1950 m. rugpjūčio 15 d. valstybė sujungta į vieningą Indonezijos Respubliką.
Nova Topola

**Nova Topola** – miestas šiaurinėje Bosnijoje ir Hercegovinoje, į šiaurę nuo Bania Lukos, prie Bosanska Gradiškos. Išsidėsčiusi Lijevčės lygumoje. Šiuo metu turi apie 7000 gyventojų.

## Sportas
* FK Lijevče Nova Topola (futbolas)
Hererai

**Hererai** – Afrikos tauta, gyvenanti Namibijoje, Botsvanoje ir Angoloje. Gimininga kitoms bantu etninėms grupėms. Kalba hererų kalba. Smarkiai nukentėjo po Vokietijos imperijos vykdyto hererų ir namų genocido.
Namai (tauta)

**Namai** (seniau vadinti **Namakvais**) - Afrikos tauta, gyvenanti Namibijoje ir Botsvanoje. Gimininga kitoms Khoikhoi etninėms grupėms. Kalba namų kalba. Smarkiai nukentėjo po Vokietijos imperijos vykdyto hererų ir namų genocido. Menkinamai buvo vadinami hotentotais.
Oskar Brüsewitz

**Oskaras Briuzevicas** (, 1929 m. gegužės 30 d. Aušgiriuose, kitais duomenimis, Vilkyškiuose, Mažojoje Lietuvoje – 1976 m. rugpjūčio 22 d. Halėje, VDR) – Rytų Vokietijos liuteronų pastorius. Susidegino Ceice protestuodamas prieš tikėjimo laisvės suvaržymus Rytų Vokietijoje.

## Išnašos
Namų kalba

**Namų kalba** (**Khoekhoe**, **Khoekhoegowab**, **Nàmá**, **Hottentot**) yra labiausiai paplitusi ir naudojama khoisanų kalba. Šia kalba kalbama Namibijoje, Botsvanoje, ir PAR, trijų etninių grupių: nama, damara, ir haiǁom.

Žmonės kalbantys šia kalba save vadina *[[Khoikhoi|Khoekhoen]]*, nuo namų kalbos žodžio *khoe* 'žmogus', su pakartojimu ir priesaga *n*, reiškiančia daugiskaitą.

Namų kalba yra nacionalinė Namibijos kalba.
Damarai

**Damarai** – Afrikos tauta, gyvenanti Namibijoje. Kalba Namos kalbos Damarų dialektu. XIX a. jie buvo žinomi kaip Berg Damara arba Bergdama ( (Šis pavadinimas naudojamas lietuvių kalboje). Damarai sudaryti iš 2 genčių - Ovaherero ir Ovampantera.
Rusijos baudžiamoji teisė

**Rusijos baudžiamoji teisė** – Rusijos teisės sistemos dalis, apimanti baudžiamąsias normas.

## Teisės šaltiniai
Pagrindinis teisės šaltinis – Rusijos Federacijos baudžiamasis kodeksas, priimtas 1996 m. gegužės 24 d., įsigaliojęs 1997 m. sausio 1 d. Istoriniai teisės šaltiniai – Rusų Tiesa, TSRS įstatymai. Pirmosios žinomos baudžiamosios teisės normos siekia Rusios laikus. Jos buvo įtvirtintos sutartyse su Bizantija 907, 911, 944 m. Tuo metu rašytinės teisės pagrindu tapo teisiniai papročiai.

## Literatūra
* Уголовное право России. Практический курс / Под общ. ред. А. И. Бастрыкина; под науч. ред. А. В. Наумова. 3-е изд., перераб. и доп. М., 2007. С. 20.
Andrelėnai

**Andrelėnai** – kaimas Ignalinos rajono savivaldybėje, 2 km į pietvakarius nuo Griškiškės. Yra nedidelės kapinės.

## Istorija

XX a. pr. įėjo į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Vidžių valsčius). Tarybiniais metais priklausė Šiūlėnų apylinkei. Andrelėnuose gyveno beveik visi lenkų tautybės žmonės. 1980 metais gyveno 43 gyventojai, 2003 metais – 6 gyventojai.

## Gyventojai

### Žymūs žmonės
* Kazys Trukanas, filosofijos mokslų daktaras, kunigas (g. 1892 m.)

## Šaltiniai
Aqua vitae

**Aqua vitae** – archajiškas koncentruotų vandeninių etanolio tirpalų pavadinimas. Terminas atsirado viduramžiais, pradžioje tai buvo bendras bet kokių distiliatų pavadinimas. Vėliau ėmė reikšti distiliuotus alkoholinius gėrimus.

*Aqua vitae* paprastai buvo gaminamas distiliuojant vyną. Gautas skystis dar vadinamas *vyno dvasia* ().

Lotyniškai *aqua vitae* reiškia 'gyvybės vanduo'. Šį pavadinimą verčiant į vietines kalbas atsirado kai kurių vietinių distiliuotų gėrimų pavadinimai:
* Škotijoje taip atsirado *whisky* 'viskis' iš škot.gėl. *uisge-beatha* 'gyvybės vanduo'.
* Airijoje – *whiskey* 'viskis' iš  'gyvybės vanduo'.
* Prancūzijoje – *[[eau de vie]]* 'gyvybės vanduo; toks vaisinis brendis'.
* Skandinavijoje – *[[akvavit]]*.
Anglijoje žodžiu *aqua vitae* paprastai vadina prancūzišką brendį.

*Aqua vitae* žinomas ir slavų šalyse:
* Lenkija – *okowita*,
* Ukraina – *оковита* (*okovita*),
* Baltarusija – *акавіта* (*akavita*),
* Kai kuriose Rusijos tarmėse *яковита* (*jakovita*), *аковитая*.

## Nuorodos
*
Eau de vie

**Eau de vie** (dgs. *eaux de vie*; 'gyvybės vanduo') – skaidrus, bespalvis vaisių brendis, gaminamas rauginant vaisių žaliavą, o paskui dukart distiliuojant. Vaisių gardis labai silpnas.

*Eau de vie* yra prancūziškas terminas, analogiški gėrimai kituose kraštuose vadinami kitaip – šnapsas (Vokietija), rakija (Balkanai), tuika (Rumunija), palinka (Vengrija), čača (Gruzija) ir kt.

*Eau de vie* žaliava yra prinokę vaisiai. Jie traiškomi, o gauta masė rauginama. Gautas raugalas distiliuojamas. *Eau de vie* paprastai nebrandinamas statinėse, todėl jis būna bespalvis. Iškart po distiliacijos *eau de vie* pilstomas į butelius, kad būtų išlaikytas naudotų vaisių gaivumas ir aromatas. Kai kurie *eau de vie* gamintojai savo gėrimą prieš pilstydami į butelius išlaiko statinėse.

Įprastiniai *eau de vie* yra:
* eau-de-vie de poire – kriaušinis
* eau-de-vie de pomme – obuolinis
* eau-de-vie de mirabelle – geltonųjų slyvų
* and eau-de-vie de pêche – persikinis.
Iš išspaudų daromas *eau de vie* vadinamas *[[išspaudų brendis|išspaudų brendžiu]]*.
 
Dar viena *eau de vie* rūšis – klevų *eau de vie*, kurį Kanadoje daro iš klevo sirupo ir kuris gretinamas su stipriu konjaku.

## Nuorodos